Dipesalema 90:1-17
90 Wena Jehofa, o itshupile o le bonno jwa rona jwa mmatota
Mo kokomaneng morago ga kokomana.
2 Pele dithaba di tsholwa,
Kgotsa o ne wa tshola lefatshe le naga e e ungwang jaaka e kete ka ditlhabi tsa pelegi,
O Modimo le eleng go tswa bosasimologeng go ya bosakhutleng.
3 O dira gore motho yo o nang le go swa a boele mo selong se se thubagantsweng,
Mme wa re: “Boang, lona bomorwa batho.”
4 Gonne mo matlhong a gago dingwaga di le sekete di tshwana le maabane fa a fetile,
Le jaaka tebelo mo bosigong.
5 O ba gogotse; ba fetoga boroko fela;
Mo mosong ba tshwana fela le bojang jo botala jo bo fetogang.
6 Mo mosong bo ntsha dithunya mme bo tshwanetse go fetoga;
Maitseboa bo a swaba bo bo bo omelele.
7 Gonne re khutlile mo bogaleng jwa gago,
Mme re fuduilwe ke tšararego ya gago.
8 O beile ditlolo tsa rona fela fa pele ga gago,
Dilo tsa rona tse di fitlhegileng fa pele ga sefatlhego sa gago se se phatsimang.
9 Gonne malatsi otlhe a rona a tlile bokhutlong jwa one mo tšhakgalong ya gago;
Re feditse dingwaga tsa rona fela jaaka mafoko a a sebasebiwang.
10 Malatsi a dingwaga tsa rona ka boone ke dingwaga di le masome a supa;
Mme fa e le ka ntlha ya thata e e kgethegileng ke dingwaga di le masome a le robedi,
Le fa go ntse jalo di ganelela mo matshwenyegong le mo dilong tse di utlwisang botlhoko;
Gonne di tshwanetse go feta ka bonako, mme re fofele koo.
11 Ke mang yo o itseng nonofo ya bogale jwa gago
Le tšhakgalo ya gago kafa go boifiweng ga gago?
12 Re bontshe gore re bale malatsi a rona jang ka tsela e ka yone
Re tla nnang le pelo e e botlhale.
13 Boa, tlhe Jehofa! E tla nna lobaka lo lo kae?
Mme o ikwatlhaele batlhanka ba gago.
14 Re kgotsofatse mo mosong ka bopelonomi jwa gago jwa lorato,
Gore re goe ka boipelo mme re ipele mo malatsing otlhe a rona.
15 Dira gore re ipele ka malatsi a a lekanang le a o re bogisitseng ka one,
Dingwaga tse re boneng masetlapelo ka tsone.
16 A tiro ya gago e bonale mo batlhankeng ba gago
Le bontlentle jwa gago mo barweng ba bone.
17 Mme a bontle jwa ga Jehofa Modimo wa rona bo itshupe bo le mo go rona,
Le tiro ya diatla tsa rona o e tlhomamise ka thata mo go rona.
Ee, tiro ya diatla tsa rona, o e tlhomamise ka thata.
tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn tsn_Latn